దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రోహిత్ సూపర్ బ్యాటింగ్.. పటిష్ట స్థితిలో భారత్
43 పరుగులకే నాలుగు కీలక వికెట్లు కోల్పోయిన భారత్‌ను కోహ్లి, రోహిత్ ఆదుకున్నారు. అనంతరం సాహా కూడా రాణించడంతో భారత్ పటిష్ట స్థితిలో నిలిచింది.
TNN | Updated:
Oct 2, 2016, 05:33PM IST
కోల్&zwnj;కతా టెస్టులో భారత పట్టు బిగించింది. మూడో రోజు ఆట ముగిసే సమయానికి టీమ్ ఇండియా రెండో ఇన్నింగ్స్&zwnj;లో 8 వికెట్లు కోల్పోయి 227 పరుగులు చేసింది. తొలి ఇన్నింగ్స్ లీడ్&zwnj;తో కలుపుకొని భారత్ ప్రస్తుతానికి 339 రన్స్ ఆధిక్యంలో ఉంది. వృద్ధిమాన్ సాహా 39 పరుగులతో, భువనేశ్వర్ కుమార్ 8 పరుగులతో క్రీజులో ఉన్నారు. అంతకు ముందు భారత బౌలర్లు 204 పరుగులకే కివీస్&zwnj;ను ఆలౌట్ చేశారు. దీంతో 112 పరుగుల తొలి ఇన్నింగ్స్ ఆధిక్యం దక్కింది. రెండో ఇన్నింగ్స్ ప్రారంభించిన భారత్&zwnj;కు ఆదిలోనే కివీస్ బౌలర్లు షాకిచ్చారు. ముఖ్యంగా హెన్రీ ధాటికి భారత్ 43 పరుగులకే నాలుగు టాప్ ఆర్డర్ వికెట్లు కోల్పోయింది. ఈ దశలో కోహ్లి, రోహిత్ కలిసి ఆదుకునే ప్రయత్నం చేశారు. కానీ 45 పరుగులు చేసిన విరాట్&zwnj;ను బౌల్ట్ పెవిలియన్&zwnj;కు చేర్చాడు. దీంతో భారత జట్టు వంద పరుగులైనా చేయక ముందే సగం వికెట్లను కోల్పోయింది.
కోహ్లి స్థానంలో బ్యాటింగ్&zwnj;కు వచ్చిన అశ్విన్ కూడా ఎక్కువ సేపు నిలవలేకపోయాడు. దీంతో 150 పరుగుల మార్కు కూడా కష్టమేనేమో అనిపించింది. ఈ స్థితిలో స్టార్ బ్యాట్స్&zwnj;మెన్ రోహిత్ శర్మ అద్భుతంగా పోరాడాడు. 132 బంతుల్లో 82 పరుగులు చేసి సెంచరీ దిశగా సాగాడు. కానీ సాంట్నర్ బౌలింగ్&zwnj;లో రోంచికి క్యాచ్ ఇచ్చి అవుటయ్యాడు. అప్పటికి భారత్ 209 పరుగులు చేసింది. రోహిత్ స్థానంలో బ్యాటింగ్&zwnj;కు వచ్చిన జడేజా వేగంగా పరుగులు చేసే ఉద్దేశంతో వచ్చీ రాగానే సిక్సర్ బాదాడు. కానీ అదే ఓవర్లో పెవిలియన్ చేరాడు. మరో ఎండ్&zwnj;లో వృద్ధిమాన్ సాహా కూడా రోహిత్&zwnj;కు చక్కటి సహాకారం అందించాడు. తొలి ఇన్నింగ్స్&zwnj;లో అర్ధ సెంచరీ సాధించిన అతడు మలి ఇన్నింగ్స్&zwnj;లోనూ ఆకట్టుకునే ప్రదర్శన చేశాడు. కివీస్ బౌలర్లలో హెన్రీ, సాంట్నర్&zwnj;లకు చెరో మూడు వికెట్లు దక్కగా, బౌల్ట్&zwnj; రెండు వికెట్లు తీశాడు.